128. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 88555/3293 της 30 Σεπτ./ 4 Οκτ. 1988 (ΦΕΚ 721 Β΄) Υγιεινή και ασφάλεια του προσωπικού του Δημοσίου, των Ν.Π.Δ.Δ. και των Ο.Τ.Α. Έχοντας υπόψη: 1.Τις διατάξεις : α)Του άρθρ. 1 παρ. 3 του Nόμ. 1586/1985 (ΦΕΚ 177/τ.Α΄). β)Του άρθρ.14 του Νόμ. 1505/1984 (ΦΕΚ 194/1984 τ.Α΄), όπως συμπληρώθηκε με το άρθρ. 29 του Νόμ. 1599/1986 (ΦΕΚ 75/1986 τ.Α΄). 2.Τη γνώμη: α)Του συμβουλίου Υγιεινής και Ασφάλειας της Εργασίας που προβλέπεται στο άρθρ. 15 του Νόμ. 1586/1985. β)Της Ειδικής Επιτροπής που προβλέπεται στην παρ. 3 του άρθρ. 14 του Νόμ. 1505/1984. 3.Την Υ.679/8.8.1988 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Εσωτερικών Γιάννη Σκουλαρίκη». 4.Την ανάγκη άμεσης θέσπισης μέτρων προστασίας των εργαζομένων σε ανθυγιεινές απασχολήσεις ή χώρους, αποφασίζουμε : Άρθρ.1.-Επεκτείνεται η εφαρμογή των διατάξεων του Νόμ. 1568/1985 «Υγιεινή και ασφάλεια των εργαζομένων» και στο Δημόσιο, τα Νομικά Πρόσωπα Δημοσίου Δικαίου και τους Οργανισμούς Τοπικής Αυτοδιοίκησης, με τις ειδικότερες ρυθμίσεις των επόμενων άρθρων. Άρθρ.2.-Όπου στο Νόμ. 1568/1985 αναφέρεται ο όρος «επιχείρηση» ή «εργοδότης» νοείται για την εφαρμογή του παρόντος «Υπουργείο, Περιφέρεια, Νομαρχία ή άλλη αυτοτελής ή αποκεντρωμένη Δημόσια Υπηρεσία, Νομικό Πρόσωπο Δημοσίου Δικαίου ή Οργανισμός Τοπικής Αυτοδιοίκησης». Άρθρ.3.-Η προβλεπόμενη στην παρ. 2 του άρθρ. 2 και στην παρ. 2 του άρθρ. 4 του Νόμ.1568/1985 προσφυγή, αν αφορά και μονίμους υπαλλήλους ή υπαλλήλους με σύμβαση εργασίας ιδιωτικού δικαίου σε οργανικές θέσεις του Δημοσίου, Ν.Π.Δ.Δ. ή Ο.Τ.Α., ασκείται ενώπιον του κατά τόπο αρμοδίου μονομελούς διοικητικού πρωτοδικείου. Άρθρ.4.-1.Στο Συμβούλιο Υγιεινής και Ασφάλειας της εργασίας που προβλέπεται στο άρθρ. 15 του Νόμ. 1568/1985, συμμετέχουν και δύο εκπρόσωποι της ΑΔΕΔΥ, ένας εκπρόσωπος της Πανελλήνιας Ομοσπονδίας Δημοτικών και Κοινοτικών Υπαλλήλων, ένας εκπρόσωπος του Υπουργείου Προεδρίας της Κυβέρνησης, ένας εκπρόσωπος του Υπουργείου Οικονομικών και ένας εκπρόσωπος της ΚΕΔΚΕ. 2.Στη Νομαρχιακή Επιτροπή Υγιεινής και Ασφάλειας της Εργασίας, που προβλέπεται στο άρθρ. 16 του Νόμ. 1568/1985, συμμετέχουν και ένας εκπρόσωπος των εργαζομένων που υποδεικνύεται από την ΑΔΕΔΥ, ένας εκπρόσωπος των εργαζομένων στους ΟΤΑ που υποδεικνύεται από την Πανελλήνια Ομοσπονδία Δημοτικών και Κοινοτικών Υπαλλήλων, ένας Διευθυντής της Νομαρχίας και ένας εκπρόσωπος της Τοπικής Ένωσης Δήμων και Κοινοτήτων. Άρθρ.5.-Τα Π.Δ/τα που προβλέπονται από το Νόμ.1568/1985 εκδίδονται, όταν αφορούν το Δημόσιο, Ν.Π.Δ.Δ, ή Ο.Τ.Α., με τη σύμπραξη και των Υπουργών Προεδρίας της Κυβέρνησης, Εσωτερικών και Οικονομικών. Άρθρ.6.-Οι διατάξεις των άρθρ.33 και 34 του Νόμ. 1568/1985 δεν εφαρμόζονται για το Δημόσιο, τα Ν.Π.Δ.Δ. και τους ΟΤΑ ως προς τη διοικητική κύρωση του προστίμου. Αντί επιβολής προστίμου, ο Επιθεωρητής εργασίας συντάσσει αιτιολογημένη έκθεση την οποία υποβάλλει στους Υπουργούς Προεδρίας της Κυβέρνησης, Εργασίας και στον οικείο Υπουργό και ανακοινώνει στο Προϊστάμενο της Υπηρεσίας την οποία αφορά. Οι αποφάσεις που εκδίδονται από τον Υπουργό Εργασίας για τα θέματα της παρ. α΄του άρθρ. 33 του πιο πάνω νόμου όταν αφορούν το Δημόσιο ή Ν.Π.Δ.Δ. εκδίδονται με σύμπραξη και του Υπουργού Προεδρίας της Κυβέρνησης και όταν αφορούν τους Ο.Τ.Α, με σύμπραξη και του Υπουργού Εσωτερικών. Άρθρ.7.-1.Το επίδομα επικίνδυνης και ανθυγιεινής εργασίας που προβλέπεται από τις ισχύουσες διατάξεις εξακολουθεί να καταβάλλεται και μετά την έναρξη της ισχύος του παρόντος, τόσο στους λαμβάνοντες τούτο, όσο και στους νεοδιοριζόμενους που θα απασχολούνται στους ίδιους χώρους ή εργασίες που δικαιολογούν την καταβολή του. 2.Σε όλως εξαιρετικές περιπτώσεις που λόγω του αυξημένου βαθμού ανθυγιεινότητας ή επικινδυνότητας του αντικειμένου ή των συνθηκών εργασίας διαπιστώνεται απροθυμία προσέλευσης ή και παραμονή προσωπικού, δύναται να χορηγείται ως κίνητρο προσέλκυσης ή και παραμονής ειδική οικονομική παροχή, το ύφος της οποίας καθορίζεται κατά περίπτωση με απόφαση των Υπουργών Προεδρίας της Κυβέρνησης, Οικονομικών και Εργασίας, προκειμένου δε περί του προσωπικού των ΟΤΑ και του Υπουργού Εσωτερικών. 3.Με κοινή απόφαση των Υπουργών Προεδρίας της Κυβέρνησης, Οικονομικών και Εργασίας, προκειμένου δε περί του προσωπικού των ΟΤΑ και του Υπουργού Εσωτερικών δύναται, εφόσον κρίνεται απαραίτητο, να χορηγούνται και είδη ατομικής προστασίας στους εργαζόμενους σε επικίνδυνες ή ανθυγιεινές απασχολήσεις ή χώρους. (Αντί για τη σελ. 316,923)  Σελ.316,923(α) Υπαλληλικός Κώδικας 2.Ε.β.128 4.Άλλου είδους παροχές ή μέτρα που έχουν θεσπιστεί λόγω ανθυγιεινής εργασίας δεν θίγονται, για τους υπαλλήλους, που υπηρετούν στο Δημόσιο, Ν.Π.Δ.Δ. και Ο.Τ.Α, κατά την έναρξη της ισχύος της παρούσας. Άρθρ.8.-Η απόφαση αυτή που ισχύει από τον επόμενο της δημοσίευσής της μήνα, να δημοσιευθεί στην Εφημερίδα της Κυβερνήσεως και θα κυρωθεί με νόμο. Κυρώθηκε και απέκτησε ισχύ νόμου από την περίπτ. α΄άρθρ. 16 Νόμ. 1810/5-5 Οκτ. 1988 (ΦΕΚ Α΄ 223), (κατωτ. σελ. 384,9071). Κυρώθηκε από το άρθρ. 39 του Νόμ. 1836/14-14 Μαρτ. 1989 (ΦΕΚ Α΄ 79), Τόμ. 15 (1), σελ. 30,05. Η άνω Απόφαση κυρώθηκε και έχει ισχύ νόμου και από την παρ. 4 άρθρ. 11 Νόμ. 1839/1989 (ΦΕΚ Α΄ 90), (τόμ. 28Α, σελ. 268,03). 